High: +27° Low: +14°
Humidity: 87%
Wind: ENE - 16 KPH
High: +24° Low: +21°
Humidity: 94%
Wind: WSW - 3 KPH
High: +26° Low: +25°
Humidity: 96%
Wind: SSW - 14 KPH
High: +19° Low: +19°
Humidity: 95%
Wind: NE - 3 KPH
ເມື່ອບໍ່ດົນມານີ້, ກະຊວງ ໄປສະນີ, ໂທລະຄົມມະນາຄົມ ແລະ ການສື່ສານ (ປທສ) ໄດ້ເປີດຊຸດຝຶກອົບຮົມ ໃນຫົວຂໍ້: ການຄຸ້ມຄອງລະຫັດຊື່ອິນເຕີເນັດ ສູງສຸດ ແຫ່ງຊາດ (ccTLD) ໂດຍການເປັນປະທານຮ່ວມຂອງ ທ່ານ ນ. ພາວັນນາ ດວງບຸບຜາ, ຮອງຫົວໜ້າກົມ ແຜນການ ແລະ ການຮ່ວມມື, ກະຊວງ ປທສ ແລະ ທ່ານ ນ. ທຣານ ທິ ທູ ຫ້ຽນ, ຮອງຫົວໜ້າສູນ VNNIC ມີການເຂົ້າຮ່ວມຂອງ ທ່ານ ມີນາໄຊ ພິລາວົງ, ຮອງຫົວໜ້າສູນອິນເຕີເນັດແຫ່ງຊາດ, ກະຊວງ ປທສ, ທ່ານ Dang Duc Hanh ແລະ ທ່ານ Mr Tran Canh Toan ຄູຝຶກຊ່ຽວຊານຈາກ VNNIC ພ້ອມດ້ວຍພະນັກງານວິຊາການພາຍໃນກະຊວງ ປທສ ແລະ ບັນດາບໍລິສັດນາຍທະບຽນ.
ການເປີດຊຸດຝຶກອົບຮົມໃນຄັ້ງນີ້ ແມ່ນການຮ່ວມມືພາຍໃຕ້ບົດບັນທຶກຄວາມເຂົົ້າໃຈ ແລະ ແຜນການຮ່ວມມືລະຫວ່າງ ກະຊວງ ປທສ, ສປປ ລາວ ແລະ ກະຊວງ ຂໍ້ມູນຂ່າວສານ ແລະ ການສື່ສານ, ສສ. ຫວຽດນາມ ກໍ່ຄືການຮ່ວມມືລະຫວ່າງ ສູນອິນເຕີເນັດ ແຫ່ງຊາດ (LANIC) ແລະ ສູນເຄືອຂ່າຍອິນເຕີເນັດຂໍ້ມູນຂ່າວສານ ຫວຽດນາມ (VNNIC). ຊຶ່ງການຝຶກອົບຮົມ ໄດ້ປະກອບດ້ວຍ ການນໍາສະເໜີ ແລະ ແລກປ່ຽນບົດຮຽນກັນລະຫວ່າງ ສອງພາກສ່ວນ ໂດຍສະເພາະ ແມ່ນການບໍລິຫານຈັດການຮູບແບບກອງທະບຽນ-ນາຍທະບຽນ, ນອກນັ້ນ, ນັກວິທະຍາກອນຍັງໄດ້ແນະນຳການບໍລິຫານຈັດການ ແລະ ການນຳໃຊ້ ລະຫັດຊື່ອິນເຕີເນັດ, ຄ່າທຳນຽມຂອງລະຫັດຊື່ອິນເຕີເນັດ ສູງສຸດ ແຫ່ງຊາດ, ການລະເມີດ ແລະ ແກ້ໄຂຂໍ້ຂັດແຍ່ງຂອງລະຫັດຊື່ອິນເຕີເນັດ ພ້ອມນັ້ນ ກໍ່ມີຫົວຂໍ້ການຄຸ້ມຄອງເຕັກນິກ ລະບົບລະຫັດຊື່ອິນເຕີເນັດ ເຊັ່ນ: ລະບົບເຊື່ອມຕໍ່ ກອງທະບຽນ-ລະບົບນາຍທະບຽນ (Extensible Provisioning Protocol – EPP), ລະບົບຄວາມປອດໄພລະຫັດຊື່ອິນເຕີເນັດ (DNSSEC), ແລະ ລະຫັດຊື່ອິນເຕີເນັດພາສາທ້ອງຖິ່ນ (Internationalized Domain Name – IDN) ຜ່ານການຝຶກອົບຮົມໃນຄັ້ງນີ້, ສູນອິນເຕີເນັດ ແຫ່ງຊາດ ກໍ່ຄືກະຊວງ ປທສ ກໍ່ຈະໄດ້ນໍາເອົາບົດຮຽນໃນຄັ້ງນີ້ ໄປຜັນຂະຫຍາຍໃນການສ້າງບັນດາລະບຽບການ ແລະ ຂະຫຍາຍນາຍທະບຽນ ເພື່ອເຮັດໃຫ້ການຊົມໃຊ້ລະຫັດຊື່ອິນເຕີເນັດສູງສຸດແຫ່ງຊາດ .LA ໃນ ສປປ ລາວ ນັບມື້ນັບຫຼາຍຂຶ້ນ.
ພາບ+ຂ່າວ: ສູນອິນເຕີເນັດແຫ່ງຊາດ, ປທສ.